
Kulengwa kwa pyansene 

■j 1 Pakutoma pene Mulungu adalenga pansi pano na 
pyansene pya kudzulu. 2 Pansi pano pakhali pakusowa 
kuoneka kwache. Mdima udagudumila padzulu pa chibala- 
bala cha madzi ndiye chonzi chakuwanga chikhali kuunga 
padzulu pa chibala-bala pale. 3 Penepo Mulungu adalonga 
mbati, 'Takhale cheza," mbapakhala cheza. 4 lye adaya- 
ng'ana cheza chile mbakomelwa. Tenepo adapambula cheza 
chile ku chidima. 5 Mbathula cheza chile, "Masikati," chidima 
chile mbachithula, "Masiku." Padadza maulo, mangwana 
mwache mbakucha machibese, yeneyo ikhali nsiku yakutoma. 

6 Tenepo Mulungu adalonga mbati, "Pakhale thambo 
kupambula madzi, kuti pakhale mbuto ziwili zakulekana," 
kudachitikadi tenepo. 7 Tenepo Mulungu adasasanya thambo 
ile na madzi akhali pansi pache. 8 lye adathula thambo ile, 
''Kudzulu." Kunja kudadoka mangwana mwache mbakucha. 
Yeneyo ikhali nsiku yachipili. 

9 Tenepo Mulungu adalonga mbati, "Madzi a pansi pa 
thambo agumanyane pabodzi paoneke ntunda." Kudachitika 
tenepo. 10 Ntunda adauthula, "Pansi pano." Madzi adagu- 
manyikana pabodzi ale adaathula, "Bara." Mulungu adaya- 
ng'ana pa pidachita iye pile mbakomelwa. 11 Ndiye Mulungu 
adalonga mbati, "Pansi pano pamele mbeu za ntundu- 
ntundu, mbeu zakubala, mbeu zakukhala na maso, na mbeu 
zakubala misapho." Kudachitikadi tenepo. 12 Tenepo pansi 
pano padabala ntundu-ntundu wa mbeu, mbeu zenezo za- 
kubala mbeu, zakukhala na maso, na mbeu zakubala mi- 
sapho. Mulungu adayang'ana pidachita lye pile mbako- 
melwa. 13 Kunja kudadoka mangwana mwache mbakucha. 
Yeneyo ikhali nsiku yachitatu. 

14 Tenepo Mulungu adalonga mbati, "Mbakukhale pya- 
kubvenekela ku thambo pyakupambula masikati na masiku, 
na kuonesa era, nsiku, pyaka, na kuonesa kutoma kwa ma- 
inza na malimwe. 15 Penepyi pinadzachenesa ku thambo na 
kubvenekela pansi pano." Kudachitika tenepo. 16 Tenepo 



Mulungu adasasanya pyakubvenekela pikulu pikulu piwili. 
Dzuwa yakubvenekela masikati, na mwezi wakubvenekela 
masiku; lye adasasanya pontho nyenyezi. 17 Adaikha pyaku- 
bvenekela ku thambo pibvenekele pansi pano. 18 Pibvene- 
kele masikati na masiku. Na kupambula cheza na chidima. 
Mulungu adayang'ana pa pinthu pidasasanya lye mbako- 
melwa. 19 Kunja kudadoka mangwanache mbakucha. Yeneyo 
ikhali nsiku yachinai. 

20 Tenepo Mulungu adalonga mbati, m'madzi mubalwe 
pinthu pizinji pya ntundu-ntundu pya m'maso, na mbalame 
zimbuluke m'dzulu. Ndiye pidachitikadi tenepo. 21 Tenepo 
Mulungu adasasanya amachithe akulu-akulu a nsomba, na 
ntundu-ntundu wa pinthu pya m'maso pya kukhala m'madzi, 
na ntundu-ntundu wansene wa mbalame. Adayang'ana pya- 
nsene pidachita lye, mbakomelwa napyo. 22 Adapilongeladi 
pyadidi mbalonga tenepa, "Pinthu pya m'maso m'madzi pina- 
dzabalana na kudzaza bara, ndiye mbalame zinadzainjipa 
konta yawo." 23 Kunja kudadoka mangwana mwache mba- 
kucha. Yeneyo ikhali nsiku yachishanu. 

24 Mulungu adalonga mbati, "Pansi pano pabale ntundu- 
ntundu wansene wa pinyama pya kufuya, na ntundu-ntundu 
wansene wa pinyama na pilombo na pyakufamba na mfufu- 
mimba pyene." Ndiye pidachitikadi tenepo. 25 Pakumala 
penepo adasasanya ntundu-ntundu wansene wa pinyama 
pyakufuya, na ntundu-ntundu wa pinyama pyantsanga pi- 
kulu na ping'ono pyene. lye adayang'ana pidasasanya 
lye pile mbakomelwa napyo. 

26 Mulungu adalonga mbati, "Chinchino tisasanye dzinza 
ya anthu; munthuyo anadzakhala ninga Ife, mbalandana na 
Ife pano. Anadzatonga nsomba, mbalame, pinyama pya 
kufuya, na pinyama pyansene pya mtsanga pikulu na pi- 
ng'ono pyene." 27 Tenepo Mulungu adasasanya dzinza ya 
anthu. Munthu adasasanyiwa wakulandana na Mulungu 
m'makhalilo ache. Adasasanya mamuna na nkazi, 28 mbaa- 
longela pyadidi na kulonga uku, mukhale na ana azinji, kuti 
ana anu akhale pansi pano pansene kupatonga. Ndakupa- 
sani pontho folosa yakutonga nyama zansene za m'madzi, 
na mbalame na pinyama pya ntsanga pikulu na ping'ono 
pyene. 29 Ndiye Mulungu mbati ku na iwo, "Ndakupa- 
sani ntundu-ntundu wa misapho kudya, 30 mbwenye ku na 

pinyama pyansene pya mtsanga pikulu na ping'ono pyene 
na mbalame zansene ndapipasa pyakumela pyansene pya 
masamba pikhale pyakudya pyawo." Ndiye pidachitika tenepo. 
31 Mulungu adayang'ana pyansene pidasasanyeye ndiye 
adakomelwa napyo pyakuwanga pyene. Kunja kudadoka 
mangwanache mbakucha. Yeneyo idali nsiku yachitanthatu. 



2 1 Tenepo pansi pano na kudzulu, na pyansene pya 
mwenemo pidamala kusasanyiwa. 2 Pa nsiku yachi- 
nomwe Mulungu adamala pidachita lye, ndiye nsiku yeneyo 
lye adapuma kuphata basa. 3 Mulungu adalongela pyadidi 
nsiku ya chinomwe ishi mbaipambula kuti ikhale nsiku ikulu, 
thangwe pa nsiku ishi Mulungu adamalisa chilengo chache 
mbapuma kuphata basa. 

Munda wa Edeni 

4 Ndi mwenemo mudalengelwa pansi pano na pyansene 
pya kudzulu. Penepo Mbuya Mulungu adasasanya pya ku- 
dzulu, 5 pansi pano hapakhadadzati kumela pinthu tayu, 
thangwe lye hakhadadzati kubvumbisa Mulungu pansi pano, 
pontho hapakhali unango wakulima munda tayu. Podi 
Mulungu hakhadadzati kubvumba tayu, 6 m'buto mwache 
bume ikhatotesa mataka pansi pano pansene. 

7 Penepo Mbuya Mulungu adakwata mataka a pansi pano 
mbasasanya nawo munthu. lye mbapumila mweya wa moyo 
m'mphuno mwache, munthu ule mbatoma kukhala m'maso. 

8 Ndiye Mbuya Mulungu adatoma munda mu Edeni, 
ku mabulukila dzuwa, mwenemo adaikhamo munthu adamsa- 
sanya ule. 9 Mulungu adamelesa m'munda mule ntundu- 
ntundu wa miti ile ikhali yakuoneka pyadidi na yakubala 
misapho yadidi. Nakati nakati wa munda ule pakhali muti 
wakupasa moyo, na muti wakupasa nzelu zadidi na nzelu 
zakuipa. 

10 Mu Edeni mudabuluka nkulo wakuthilila munda ndiye 
udagawanika mphanda zinayi. 11 Dzina ya nkulo wakutoma 
ndi Pisoni ; ndiwo wakwenda mbuzungulila dziko ya Havila. 
12 Kweneko kudaoneka miyala ya chuma yakuthuliwa golidi 
pontho kudaoniwa miyala yakuthulwa Rezini na miyala 

yakuthuliwa Onikisi. 13 Nkulo wachiwili ndi Gihoni we- 
newo udenda mbuzungulila dziko ya Kusi. 14 Nkulo wachi- 
tatu ndi Tigrisi, wenewu udenda na khundu ya kumabulukila 
dzuwa a Suliya. Nkulo wachinayi ndi Filate. 

15 Mbuya Mulungu adakwata munthu mbamuikha m'munda 
wa Edenikuti aulime na kuuonela. 16 lye adampanga munthu 
ule mbati, "Udye misapho ya muti na muti m'mundamu. 

17 Kuleka muti okhawo wakupasa nzelu zadidi na zakuipa. 
Leka kudya misapho yache. Ungadzaudya unadzafa." 

18 Penepo Mbuya Mulungu adati, "Si pyadidi tayu ma- 
muna kukhala yekha. Nansasanyila nzache wakumphedza." 

19 Mulungu adakwata mataka a pansi mbasasanya nawo 
pinyama pyansene, na mbalame zansene, mbadza nazo ku 
na munthu kuti azithule madzina, dzina yeneyo adathula 
chinyama chibodzi na chibodzi ndiyo idakhala dzina yache. 

20 Tenepo munthu adathula madzina ansene a nyama zaku- 
fuya, na mbalame, na pinyama pya mtsanga; mbwenye iye 
hakhali na wakumphedzambo tayu. 21 Mbuya Mulungu 
adagonesa munthu ule chitulo cha kufa nacho, pikhali lye 
nchitulo, Mbuya Mulungu adabulusa mbabvu ibodzi ya 
munthu ule, mbaphophapo na mnofu. 22 Na mbabvu ile 
idakwata Mbuya Mulungu mwa munthu adaisasanya nkazi 
mbadza naye ku na lye. 23 Penepo munthu ule adati, "Ngushu 
m'bodzi wakukhala ninga Ine, wakubuluka m'manungo 
mwanga. Nkazi ndiyo dzinache thangwe akwatiwa mwa 
mamuna." 24 Ndiyo thangwe yache mamuna anadzasiya 
babache na mache mbadzaphatizana na nkazache kuti iwo 
akhale abodzi mu mtima na kukhala kwawo. 25 Uwili wawo 
akhali pezi, mbwenye hadachita manyadzo tayu. 

Kudawa kwa Munthu 

Q 1 Nyoka ikhali yakungwala pyakuwanga kupita pinyama 
pyansene pidasasanya Mbuya Mulungu. Nyoka ida- 
bvunza nkazi mbiti, "Ayi, Mulungu akupanganidi kuti le- 
kani kudya na muti na ubodziene tayu m'munda muno?" 
2 Nkazi adatawila mbati, "Kudya tinakwanisa kudya misapho 
ya muti na muti m'mundamu. 3 Kuleka muti ubodzi okha uli 
nakati nakati wa munda. Mulungu adati tileke kudya mi- 
sapho ya muti wenewu, podi na kuukhuya kwene adatikho- 
ndesa, tingachita tenepo tinafa." 4 Nyoka idatawila mbiti, 

"Kunama! Kufa nkhabe hamunafa tayu. 5 Mulungu alonga 
tenepo thangwe lye anapidziwa kuti mungadya misapho ya 
muti wenewu maso anu anagadzika mbamukhala ninga lye 
wakudziwa pyadidi na pyakuipa." 6 Nkazi adaona kuti muti 
ukhali wakukoma m'maso, misapho yache pontho ikhali 
yakutopola mtima, nkazi adanyelezela kukoma kwache kwaku- 
khala na nzelu. Tenepo adachodola nsapho mbadya. lye 
adapasa nsapho unango ku na mamunache, iye mbadya 
pontho. 7 Pidadya iwo ponthopo letu adadziwa kuti akhaH 
pezi ; tenepo adasona masamba a nkuyu mbabvala. 

8 Maulo onthowo adabva Mbuya Mulungu ali kufamba 
famba m'munda, ndiye adabisala m'munda pakati pa miti, 
mbwenye Mbuya Mulungu adachemela mamuna ule, 9 mbati : 
"UH kupi kani Adamu?" 10 Mamuna ule adatawila mbati, 
''Ndakubvani m'mundamu;ndidagoswelwa mbandikubisa- 
lilani, thangwe ndikhali pezi." 11 "Mbani akupanga kuti 
uli pezi? Kodi wadya nsapho wa muti udakukhondesani Ine 
kuti lekani kudya?" 12 Mamuna ule adati, ''Nkazi andi- 
pasa Imwe andipasa nsapho ndiye ndaudya." 13 Mbuya 
Mulungu adabvunza nkazi, "Wachitilanji pikado penepyi?" 
Adatawila mbati, "Nyoka idandipasa nsapho kuti ndidye." 

Mulungu apasa chilango 

14 Mbuya Mulungu adati ku na nyoka, 
"Thangwe ya chenechi unalangwa : 
Iwe wekha unathukula kupikilila kweneku : 
kutomela pano unadzafamba na mimba, 
kudya kwako kunadzakhala pfumbi. 

15 Pidzukulukululwe pyako na nyoka pinadzakhala 
na malwa. 

Anache anadzanyedza nsolo wako mbaugwanda. 
Mbwenye iwe unadzaluma pitende pyawo. 

16 lye adalonga na nkazi, 
"Nadzathimizila kubva kwako kupha pakukwata 

mimba na pakubala ana ; 
podi tenepo mtima wakufuna kupita m'bonde na 

mamunako unadzakhala nawo basi. 
Mamunako anadzaku tonga." 

17 lye adalonga na Adamu, 

"Wabvela nkazako, mbudya misapho idakhondesa 
Ine kuti leka kuidya. 

Thangwe ya pyachita iwepi, mataka apikililwa. 
Uphate basa yakuwanga nsiku zansene zakukhala 
iwepo m'maso, kuti 
akwanise kubala pyakudya pya kukwanisa iwe kudya. 

18 Mataka anadzakubalila matenthele a minga na 
tsanga, Iwe unadzadya pyakudya pya ntsanga. 

19 Unadzabuluka kaluma na kuphata basa pyakuwanga, 
kuti mataka abuluse pyakudya kufikila unadzabwe- 
lela ku mataka thangwe kweneko ndiko kudasasa- 
nyiwa iwe. 

Thangwe iwe udasasanyiwa kubulukiia ku mataka 
unadzasanduka pontho mataka." 
20 Mamuna adathula nkazache Hava thangwe iye ndi mawo 
wa dzinza yansene ya anthu. 21 Mbuya Mulungu adasasa- 
nyila Adamu na nkazache Hava nguwo za nthembe za nyama, 
mbaabvazika. 

Adamu na Hava athamangisiwa m'munda 

22 Mbuya Mulungu adati, "Chinchino munthu asanduka 
ninga Ine pano, thangwe anadziwa chadidi na chakuipa 
asabvumiswe kudya muti wa moyo na kukhala m'maso 
kwenda na kwenda tayu." 23 Tenepo Mbuya Mulungu ada- 
thamangisa m'munda wa Edeni mbantuma iye kalima mataka 
mudasasanywa iye. 24 Mulungu adathamangisa, Iye mba- 
yenda kumabulukila dzuwa kwa munda wa Edeni, mbai- 
khamo Kerubi, mzimu wakubulukila kudzulu, wakukhala 
pontho ninga ngelo, na mpeni wa nkhondo wakutwa uku na 
uku, wakugaka moto, uwu udazunguHla-zungulila. Penepyi 
pikhali pyakukhondesa weneyo wakufuna kufika chifupi na 
muti wa moyo. 

